นักลงทุนทิ้ง TKN ฉุดหุ้นร่วงเฉียด 5% เซ่นงบฯไตรมาส 1/62 วูบหนัก
นักลงทุนทิ้ง TKN ฉุดหุ้นร่วงเฉียด 5% เซ่นงบฯไตรมาส 1/62 วูบหนัก 
นักลงทุนทิ้ง TKN ฉุดหุ้นร่วงเฉียด 5% เซ่นงบฯไตรมาส 1/62 วูบหนัก
8 พ.ค. 2562

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.32 น. อยู่ที่ระดับ 10.40 บาท ปรับตัวลดลง 0.50 บาท หรือ 4.59% ด้วยมูลค่าซื้อขาย 79.21 ล้านบาท

โดยราคาหุ้นปรับตัวลดลง หลังจากบริษัทประกาศผลการดำเนินงานในไตรมาส 1/62 (รวมบริษัทย่อย) มีกำไรสุทธิ 81.33 ล้านบาท ปรับตัวลดลง 46% จากช่วงเดียวกันเมื่อปีก่อนมีกำไรสุทธิ 151.72 ล้านบาท
ทั้งนี้ ผลการดำเนินงานที่ปรับตัวลดลงมาจากค่าใช้จ่ายและต้นทุนที่เพิ่มขึ้น  โดยบริษัทมีค่าใช้จ่ายในการบริหารเพิ่มขึ้น จากการตั้งหนี้สงสัยจะสูญ 13 ล้านบาท ตามนโยบายที่ตั้งเพิ่มขึ้นตามระยะเวลาการค้างชำระ โดยรายการหลักเกิดขึ้นช่วงเปลี่ยนผู้แทนจำหน่ายในเมืองจีน รวมถึงการปรับเงินเดือนประจำปีและการรับพนักงานใหม่
ขณะที่ต้นทุนเพิ่มขึ้นจากมีค่าแรกเข้าสินค้าใหม่ การขยายสาขาและเปิดร้านข้าวแกงกะหรี่ Hinoya รวมถึงค่าใช้จ่ายในการทำกิจกรรมการตลาดทั้งในและต่างประเทศ รวมถึงการเปิดสำนักงานสาขาที่เมืองเซียงไฮ้